Vähem tähtis ei ole geograafiline printsiip. Infotöö praktika on näidanud, et päringute lahendamisel, eriti kui soovitakse esitada võrdlevaid materjale riikide majanduse, poliitika ja  sotsiaalvaldkonna kohta, on esmaseks huvisfääriks Euroopa riigid, kõige sagedamini meie lähinaabrid Soome, Läti, Leedu ja Venemaa, ning arvestades meie ajaloolist tagapõhja ja traditsioone, ka Saksamaa. Pakutavad andmebaasid on aga enamasti temaatikalt ja väljaannete valikult USA-kesksed, sest andmebaaside koostamise ja produtseerimisega tegelevad firmad asuvad suurelt osalt Ameerika Ühendriikides.